11.8.2023
SL
Uradni list Evropske unije
C 283/135 sreda 15. februarja 2023
(5)
Cilj pobude je okrepiti konkurenčnost in odpornost tehnološke in industrijske baze polprevodnikov, hkrati pa okrepiti in diverzificirati raziskovalne, razvojne in inovacijske zmogljivosti njenega polprevodniškega ekosistema, zmanjšati odvisnost od omejenega števila podjetij in geografskih območij tretjih držav ter okrepiti njeno zmogljivost za oblikovanje in proizvodnjo naprednih, trajnostnih in inovativnih komponent.
Te cilje bi bilo treba podpreti, tako da se premosti vrzel med naprednimi raziskovalnimi, razvojnimi in inovacijskimi zmogljivostmi Unije ter njihovim industrijskim izkoriščanjem in tako da se vlaga v prizadevanja za to.
Pobuda bi morala spodbujati krepitev zmogljivosti, da bi se omogočili raziskave, razvoj in inovacije, oblikovanje, izdelava, proizvodnja, pakiranje in integracija sistemov na področju polprevodniških tehnologij naslednje generacije, kot so fotonika in kvantne tehnologije, ter nadgradnja obstoječih polprevodniških tehnologij.
Izboljšati bi morala sodelovanje med ključnimi akterji po vsej Evropi, s čimer bi se okrepile evropske oskrbovalne in vrednostne verige polprevodnikov, ki oskrbujejo ključne industrijske sektorje, in ustvarili novi trgi.
(5a)
Da bi dosegli največji možni pozitivni učinek financiranja Unije in najučinkovitejši prispevek k ciljem politike Unije, bi morala Skupno podjetje za čipe in Sklad za čipe stremeti k največjemu izkoristku potenciala partnerjev iz zasebnega in/ali javnega sektorja.
Med temi partnerji bi morali biti industrija, organizacije na področju raziskav, razvoja in inovacij ter tehnologij, organi, ki opravljajo javne storitve na lokalni, regionalni, nacionalni ali mednarodni ravni, ter organizacije civilne družbe, kot so ustanove, ki podpirajo in/ali izvajajo raziskave, razvoj in inovacije, pod pogojem, da je želene učinke mogoče doseči učinkoviteje v okviru partnerstva, kot pa če bi Unija ukrepala sama.
(5b)
Skupno podjetje za čipe in Sklad za čipe bi morala skupaj vzpostaviti partnerstva v zasebnem in/ali javnem sektorju, na primer z memorandumi o soglasju, da bi učinkoviteje dosegli specifične učinke.
Pri teh partnerstvih bi lahko bili vključeni industrija, organizacije na področju raziskav, razvoja in inovacij ter tehnologij, organi, ki opravljajo javne storitve na lokalni, regionalni, nacionalni ali mednarodni ravni, in organizacije civilne družbe, kot so ustanove, ki podpirajo ali izvajajo raziskave, razvoj in inovacije.
(5c)
Da bi dosegli resnično odprto strateško avtonomijo, bi morali upravičenci, ki prejemajo finančno podporo iz pobude, sprejeti ukrepe za preprečevanje neželenih prenosov tehnologij in znanja, razvitih v okviru pobude, pri tem pa uporabiti vrsto instrumentov, ki so na voljo na ravni Unije in nacionalni ravni.
Države članice in Komisija bi morale biti uradno obveščene in imeti možnost ukrepati, kadar se kot posledica tujih prevzemov ali drugih ukrepov, ki jih sprejmejo subjekti zunaj Unije, da izsilijo prenos tehnologije ali znanja, pojavi tveganje prenosa s subjektov Unije v države zunaj Unije.
(5d)
Kot ena od glavnih prednostnih nalog pobude bi moralo veljati vlaganje v talente ter znanja in spretnosti.
Razpoložljivost talentov je ključnega pomena za privabljanje naložb v polprevodnike.
Unija bi morala spodbujati človeški potencial ter znanja in spretnosti prek izobraževanja na področju naravoslovja, tehnologije, inženirstva in matematike, pri čemer bi morala posebno pozornost nameniti ženskam, ki so na teh področjih premalo zastopane.
Da bi čim bolj povečala učinek Skupnega podjetja za čipe, bi si morala prizadevati za sinergije z drugimi programi in možnostmi financiranja na področju znanj in spretnosti ter izobraževanja.
Skupno podjetje za čipe bi moralo, kadar je to relevantno in ustrezno ter v skladu z veljavnimi pravili programa Obzorje Evropa, skušati okrepiti mednarodno sodelovanje, ki je bistveno za zagotovitev dostopa do znanja in strokovnega znanja ter trgov po vsem svetu.
(6)
Pobudi bi bilo treba dodeliti finančna sredstva, ki so ustrezna in potrebna, da bo mogoče doseči njene ambiciozne cilje.
Pobudo bi bilo treba izvajati z ukrepi, ki bi morali temeljiti na močni bazi znanja, ki jo je ustvarilo Skupno podjetje za ključne digitalne tehnologije.
To bi moralo biti zadolženo za zagotavljanje finančne podpore ukrepom, financiranim v okviru pobude, prek katerega koli instrumenta ali postopka, določenega v programu Obzorje Evropa ali programu Digitalna Evropa.
Poleg tega bi bilo treba Skupno podjetje za ključne digitalne tehnologije preimenovati v Skupno podjetje za čipe.
V celotnem obdobju delovanja Skupnega podjetja za čipe bi bilo treba vsaj 2,5 milijarde EUR nameniti pilotnim linijam, oblikovalski infrastrukturi, kompetenčnim centrom in drugim dejavnostim za krepitev zmogljivosti.
(7)
Dejavnosti, ki jih financira Skupno podjetje za čipe, bi morale biti zajete v enem samem programu dela, ki bi ga moral sprejeti upravni odbor.
Pred pripravo vsakega programa dela bi moral odbor javnih organov ob upoštevanju nasvetov Evropskega odbora za polprevodnike in prispevkov drugih ustreznih deležnikov iz industrije,